นายกรัฐมนตรี ประชุมคณะกรรมการรัฐมนตรีฝ่ายเศรษฐกิจ ย้ำหามาตรการหลายมาตรการดูแลเศรษฐกิจ ส่งเสริมภาคการลงทุน
นายกรัฐมนตรี ประชุมคณะกรรมการรัฐมนตรีฝ่ายเศรษฐกิจ ย้ำหามาตรการหลายมาตรการดูแลเศรษฐกิจ ส่งเสริมภาคการลงทุนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างเป็นประธานการประชุมคณะกรรมการรัฐมนตรีฝ่ายเศรษฐกิจ ว่า ในภาพรวมเศรษฐกิจอาเซียนและไทย ไม่ได้ใช้คำว่าเศรษฐกิจถดถอย แต่เป็นเศรษฐกิจเติบโตช้าลงในปีหน้าและปีต่อไป ซึ่งไทยจะต้องหามาตรการหลายมาตรการด้วยกัน เพื่อช่วยทำให้ดีขึ้น รวมถึงเรื่องการใช้จ่ายภายในประเทศและมาตรการการเงินการคลังของไทย ที่ต้องเอื้ออำนวยให้เกิดการใช้จ่ายการลงทุนมากยิ่งขึ้น ตลอดจนสร้างสภาวะแวดล้อม ความมีเอกภาพและเสถียรภาพ เพื่อประโยชน์ต่อการลงทุนทั้งหมดในการประชุมวันนี้มี 2 เรื่องสำคัญคือ เรื่องการพัฒนา SME ที่ต้องหารือกัน พร้อมระมัดระวังการใช้จ่ายงบประมาณให้คุ้มค่า ประหยัด เพียงพอ อีกทั้งยังจำเป็นต้องมองในภาพรวมของงบประมาณรายจ่ายประจำปีงบประมาณ 2563 ประกอบการพิจารณาด้วย